קולות המעקות בגלי-צה"ל, מה אומר העורך ב"הארץ", התאבדות כפולה ב"מקו", השרה ציפ לבני ב-Ynet, המלים שאינן ב"מעריב" ועוד הפתעות משעשעות בעיתונות העברית. "התיקונים", מדור חדש
  כדורסל משחקים תשעים דקות: שאול זוארץ גילה שב-Ynet לא ממש סגורים על נושא הניקוד והדירוג בכדורסל:  "מזה זמן רב יש לכם בעיה רצינית במדור הספורט באתר", כתב זוארץ ל-Ynet. "אני מניח שמי שאחראי עליו אינו יודע את שיטת הניקוד הישראלית. הפועל חולון מוצבת במקום החמישי עם אותו מספר נקודות לבני-השרון. אם כן, מה הבעיה? שעל-פי השיטה בישראל, אם יש תיקו, הקבוצה שניצחה יותר מפגשים מבין השתיים צריכה להיות במקום הגבוה יותר. כלומר, הפועל חולון צריכה להיות במקום הרביעי ובני-השרון במקום החמישי. העניין הוא לא עניין של מה בכך, כיוון שהקבוצה במקום הרביעי מקבלת יתרון ביתיות בפלייאוף. "בטח ובטח שבימים האחרונים בעולם הכדורסל זה אחד הנושאים המדוברים ביותר, ומשחקה של הפועל חולון אמש [9.3.09] היווה מוקד עניין בדיוק בגלל הסיבה הזאת. למחרת בכל העיתונים דווח על נצחונה של הפועל חולון ושבזכות זה הם עולים למקום הרביעי החשוב (!!!). ורק באתרכם, הפועל חולון מופיעה עם הניקוד הנכון, אך במקום הלא נכון. טעות קריטית וגדולה ממש". "צודק וחצי", מחזק מבקר תקשורת הספורט של "העין השביעית", שלמה (ייגר מאיסטר) מן. "חולון ניצחה את השרון העונה פעמיים, וצריכה להיות במקום הרביעי, שיש לו משמעות לגבי האירוח. בהחלט טעות מהותית של Ynet. כבר כתבתי לא פעם בהעין שבדברים בסיסיים בתקשורת ספורט אסור לטעות, וזה בתוצאות ובטבלאות, והם טעו". בגל"צ לא מיצו את הבחירות: הם מחכים לקולות המעקות.  ב"הארץ" מיהרו להעלות דיווח על פיגוע הטרקטור, ושכחו בפנים שאריות קופי-פייסט ממה שנראה כמו הודעות צ’ט ששלח העורך לכתב/משכתב.  שיטת מנחם בן: "בקטעים שבהם צפיתי לא היתה התייחסות לשאלה אם הוא קורבן, אם נוצל, אם גורלו היה שונה לולא היה משתתף בסדרת מציאות", כתב אסף שניידר מ"מעריב" בביקורת שלו על תוכנית הטלוויזיה "המאבק לחיים של מוטי" בערוץ 10, שממנה דגם רק פרומואים וקטעים באתר נענע10. אם היה מבקר את התוכנית אחרי, נאמר, צפייה בה, היה מגלה שהיתה גם היתה התייחסות לשאלה הזאת (והתשובה, שלא במפתיע: ההפקה נקייה מאשמה, אפילו מוטי אמר) "מקו": כך חולפת תהילת עולם: יום אחד אתה צעיר מפורסם ומצליח, למחרת אתה סתם עוד גופה בתל-אביב. (איתרה: נטע, "חורים ברשת")  Ynet: ויעבוד יעקב בכלא 15 חודשים, ויהיו בעיניו כשנים אחדות. (איתר: רזי הרשנהורן)  "כלכליסט": מופרח ומופרך.  Ynet: השרה צ’יפ לבני.  אסף יפה, שאיתר את הטעות, צירף גם איור להמחשה:  "מעריב": ממילא אנשים רק מסתכלים על התמונות, אפשר לוותר על הטקסט.   "מקו": איש אחד גידל מריחואנה בשיטת ההידרופוביה (פחד ממים), שבה הוא מאיים על השתילים שאם לא יגדלו מהר ויפה, הוא ישקה אותם במים מינרליים מזוהמים.  נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.